Subcontinente indian

Le subcontinente indian es un region physiographic in le sud de Asia, situate super le Placa Indian, projectante verso le sud in le Oceano Indian a partir del Himalayas. Geopoliticamente, illo incluse le paises de Bangladesh, Bhutan, India, Maldivas, Nepal, Pakistan, e Sri Lanka. Le terminos "subcontinente indian" e "Sud Asia" es frequentemente usate intercambiabilemente pro denotar le region, ben que le termino geopolitic de Sud Asia frequemente include Afghanistan, que altrimenti poterea esser classificate como Asia Central.

Geologicamente, le subcontinente indian se origina de India Insular, un terra isolat que se separava del supercontinente de Gondwana durante le Cretacee e se mergeva con le terra de Eurasia quasi 55 milliones de annos retro, formante le Himalayas. Historicamente, como etiam in nostre dies, illo es e ha essite le region le plus populate in le mundo, conteniendo approximativemente 20-25 percento del population global a omne tempore historic. Geographicamente, illo es le region peninsular in Sud Asia, delineate per le Himalayas in le nord, le Hindu Kush in le west, e le Arakan in le east. Le regiones geographic vicin al subcontinente include le Placa Tibetano in le nord, le Peninsula Indochinese in le east, e le Placa Iranic in le west e le Oceano Indian in le sud.